З нагоды гэтай падзеі выступілі старшыня раённага выканаўчага камітэта Віктар Сяргеевіч Гутараў і начальнік галоўнага ўпраўлення юстыцыі Віцебскага аблвыканкама Сяргей Пятровіч Канапелька. Яны падкрэслілі, што работа органаў прымусовага выканання мае вялікае значэнне для грамадства (у тым ліку для раёна і вобласці), садзейнічае захаванню і абароне інтарэсаў дзяржавы, правоў і законных інтарэсаў грамадзян, прадпрымальнікаў і юрыдычных асоб. Цяпер для ажыццяўлення гэтых задач у Паставах створаны ўсе ўмовы. Пасля рэканструкцыі памяшкання кожны работнік мае асобны кабінет, аснашчаны новай мэбляй і арг­тэхнікай. Ёсць падсобныя памяшканні, пост аховы, відэаназіранне. Плошча аддзела, які раней размяшчаўся ў будынку суда раёна, павялічылася ў тры разы і складае каля 150 квадратных метраў.